ทำความสะอาด ป้องกันกลิ่นไม่พึงประสงค์
ที่อยู่ระหว่างประตูกับถังซักผ้า ขอบยางนี้ช่วยให้ประตูปิดสนิท น้ำไม่ไหลออกมา  ใช้ผ้าขนหนูหรือผ้าขี้ริ้วเช็ดขอบยางให้แห้ง จะใช้น้ำร้อนผสมน้ำยาล้างจาน หรือฉีดสเปรย์กำจัดเชื้อราก็ได้ ถ้าใช้น้ำยาต้องระวังสารเคมีระคายผิวด้วย หรือผสมน้ำ 50% กับน้ำยาฟอกขาว 50% แล้วใช้ผ้าขี้ริ้วชุบมาเช็ด  ต้องเช็ดทั้งรอบๆ และข้างใต้ ในขอบยางมักมีสิ่งสกปรกและคราบตกค้าง นี่คือสาเหตุว่าทำไมเครื่องซักผ้าฝาหน้าถึงมีกลิ่นอับชื้น ถ้าเศษหรือคราบสกปรกติดทนนานในขอบยาง ใช้แค่ผ้าเช็ดไม่ออก ต้องเปลี่ยนไปขัดด้วยแปรงสีฟันเก่า จะได้เข้าถึงซอกมุมต่างๆ  ถ้าเจอถุงเท้าหรือเศษผ้าอะไรไปติดค้างอยู่ ก็เอาออกด้วย บางรุ่นก็ถอดออกมาจากเครื่องซักผ้าได้เลย ล้างสะดวก  คราบน้ำยาซักผ้ากับน้ำเน่าขังก็เป็นอีกสาเหตุทำถาดมีกลิ่นอับ ถอดถาดใส่น้ำยาออกมาล้างให้สะอาด โดยใช้น้ำร้อนผสมน้ำยาล้างจาน ถ้าถอดถาดไม่ได้ ก็ให้เช็ดหรือล้างด้วยน้ำผสมน้ำยาล้างจาน ซอกมุมไหนเข้าถึงยาก ให้ใช้ขวดสเปรย์ฉีดหรือลวดล้างท่อ โดยตั้งให้ซักรอบนานที่สุด และใช้น้ำร้อนที่สุด  เครื่องซักผ้าบางเครื่องจะมี tub cleaning cycle หรือระบบล้างเครื่องให้เลือกโดยเฉพาะ เทน้ำยาฟอกขาว 1 ถ้วยตวง, เบคกิ้งโซดา 1 ถ้วยตวง, น้ำยาล้างจานสูตรเอนไซม์ 1/2 ถ้วยตวง หรือน้ำยาล้างเครื่องซักผ้าโดยเฉพาะลงในถังซักผ้า (แค่อย่างใดอย่างหนึ่ง) น้ำยาล้างเครื่องซักผ้าโดยเฉพาะยี่ห้อที่น่าใช้ก็เช่น Affresh หรือ Smelly Washer Tide ก็มีน้ำยาล้างเครื่องซักผ้าเหมือนกัน ตามห้างในไทยอาจจะหายาก ลองดูตามร้านออนไลน์ดู ปล่อยให้ล้างเครื่องจนครบรอบ ถ้ายังเหลือกลิ่นอับ ก็ล้างเพิ่มอีกรอบ ถ้าล้าง 2 รอบแล้วกลิ่นยังอยู่ คงต้องเปลี่ยนไปใช้น้ำยาอื่นแทน เช่น ถ้าตอนแรกใช้เบคกิ้งโซดา คราวนี้ให้ลองเทน้ำยาล้างเครื่องซักผ้าหรือน้ำยาฟอกขาวลงไปแทน บางยี่ห้อ กรณีแบบนี้อาจอยู่ในประกัน ต้องลองอ่านคู่มือหรือสอบถามยี่ห้อที่คุณซื้อดู  ถ้าทำยังไงก็ไม่หายอับ เป็นไปได้ว่าท่อตันหรือไม่ได้ล้างไส้กรอง รวมถึงอาจมีราขึ้นที่หลังถังซักผ้า ถ้าให้ช่างผู้เชี่ยวชาญดู จะบอกได้ทันทีว่าเป็นเพราะอะไร มีปัญหาอื่นที่น่าเป็นห่วงกว่าหรือเปล่า รวมถึงแนะนำวิธีการแก้ไขให้ ถ้าคุณพอมีความรู้ ก็น่าจะล้างทำความสะอาดท่อและไส้กรองได้เอง ปกติจะอยู่ในช่องเล็กๆ ที่ฐานด้านหน้าของเครื่องซักผ้า ตอนล้างอย่าลืมเตรียมถังไว้ใส่น้ำเน่าน้ำขังด้วย ถ้าเป็นเครื่องซักผ้า High Efficiency (HE) แบบใช้น้ำน้อย ก็ต้องใช้น้ำยาซักผ้าเฉพาะ   เพราะถ้าใช้น้ำยาซักผ้าปกติฟองจะเยอะไป และทิ้งคราบไว้จนเกิดกลิ่น อย่าใส่น้ำยาซักผ้าเยอะไป เพราะอาจตกค้างในเครื่องซักผ้าได้ ส่วนใหญ่ผงซักฟอกจะดีกว่าน้ำยาซักผ้า เพราะฟองน้อยกว่า ให้ใช้ dryer sheet หรือแผ่นหอมๆ ที่เอาไว้ใส่ตอนอบผ้าในเครื่องแทน   น้ำยาปรับผ้านุ่มก็เหมือนน้ำยาซักผ้า คือมักเกิดคราบตกค้าง สะสมในเครื่องซักผ้า นานๆ เข้าก็ก่อให้เกิดกลิ่นไม่พึงประสงค์ ใช้ dryer sheet แทน เดี๋ยวนี้เมืองไทยก็มีขาย ไม่ได้แพงอย่างที่คิด อยู่แผนกเดียวกับน้ำยาซักผ้านั่นแหละ ถ้าถังซักผ้าแห้งสนิท ราก็จะไม่ขึ้น  แง้มหรือเปิดประตูไว้เลย ตอนที่ยังไม่ใช้เครื่องซักผ้า อากาศจะได้ถ่ายเท ถังซักผ้าแบบฝาหน้าจะได้แห้งสนิท ไม่ชื้นแฉะหลังซักเสร็จ ถ้ามีเด็กเล็กหรือสัตว์เลี้ยง ทางที่ดีไม่ควรเปิดทิ้งไว้ เพราะอาจปีนเข้าไปเล่นจนติดอยู่ข้างในได้ ซักเสร็จเมื่อไหร่ให้รีบเอาผ้าเปียกออกจากเครื่อง  บางเครื่องตั้งให้ส่งเสียงเตือนได้หลังซักเสร็จ จะได้ไม่ลืมเอาผ้าออก ถ้ายังตากหรืออบผ้าไม่ได้ในทันที ก็ให้เอาออกมาใส่ตะกร้าไว้ก่อน หรือแผ่ไว้จนกว่าจะตากหรืออบได้ ถังซักผ้าจะได้ไม่อับชื้นหลังซักแต่ละครั้ง โดยใช้ผ้าแห้ง  สรุปแล้วให้เช็ดขอบยาง ใต้ขอบยาง และในถังซักผ้าให้แห้งทุกครั้งหลังซักผ้า หลายคนอาจจะมองว่าเสียเวลาและน่ารำคาญ ก็อนุโลมให้ไม่ต้องทำทุกครั้ง แต่ต้องบ่อยเท่าที่จะทำได้ หรือเช็ดด้วยน้ำร้อนผสมน้ำยาล้างจาน จากนั้นผึ่งให้แห้ง จะได้สะอาดปราศจากรา จะใช้น้ำร้อนหรือปล่อยซัก (cleaning cycle) ไปก็ได้  ให้เทน้ำส้มสายชูกลั่นขาว 2 ถ้วยตวงในถาดใส่น้ำยาซักผ้า แล้วใช้น้ำร้อนหรือเลือก cleaning cycle หรือใช้น้ำยาล้างเครื่องซักผ้าโดยเฉพาะก็ได้ เช่น Smelly Washer แต่น้ำส้มสายชูก็ใช้ได้ผลดีพอๆ กันในราคาที่ย่อมเยากว่า ล้างแล้วให้ทำความสะอาดขอบยาง ถังซักผ้า ถาดใส่น้ำยาซักผ้า และด้านในของประตูเครื่องซักผ้า โดยใช้น้ำร้อนผสมน้ำส้มสายชูกับผ้าขนหนู เช็ดส่วนต่างๆ ในถังซักผ้าซ้ำ แต่ใช้น้ำร้อนอย่างเดียว ปล่อยซักอีกรอบโดยตั้งให้ใช้น้ำร้อน เปิดประตูเครื่องซักผ้าทิ้งไว้ ข้างในจะได้แห้งสนิท
ทำความสะอาดขอบยาง. ล้างถาดใส่น้ำยาซักผ้า. เปิด cleaning cycle ล้างเครื่องซักผ้า. ตามช่าง. เลือกใช้น้ำยาซักผ้าให้เหมาะสม. อย่าใช้น้ำยาปรับผ้านุ่ม. เปิดประตูผึ่งลมหลังซักผ้าเสร็จ. อย่าแช่ผ้าทิ้งไว้ในเครื่อง. เช็ดขอบยางเป็นประจำ. ล้างเครื่องซักผ้าเดือนละครั้ง.
https://www.wikihow.com/Get-Rid-of-Mold-Smell-in-Front-Loader-Washing-Machine https://www.wikihow.com/Get-Rid-of-Mold-Smell-in-Front-Loader-Washing-Machine
Part I: Cleaning The Washing Machine Part II: Preventing Smells in Your Front Loading Washing Machine